CELEX: 62015TN0392
Language: da
Date: 2015-07-17 00:00:00
Title: Sag T-392/15: Sag anlagt den 17. juli 2015 — European Dynamics Luxembourg m.fl. mod Det Europæiske Jernbaneagentur

5.10.2015   
            
            
               DA
            
            
               Den Europæiske Unions Tidende
            
            
               C 328/13
            
         Sag anlagt den 17. juli 2015 — European Dynamics Luxembourg m.fl. mod Det Europæiske Jernbaneagentur
   (Sag T-392/15)
   (2015/C 328/12)
   Processprog: græsk
   
      Parter
   
   
      Sagsøgere: European Dynamics Luxembourg S.A. (Luxembourg, Luxembourg), Evropaiki Dinamiki — Proigmena Sistimata Tilepikinonion Pliroforikis kai Tilematikis AE (Αthen, Grækenland) og European Dynamics Belgium SA (Βruxelles, Βelgien) (ved advokaterne I. Ambazis og M. Sfyri)
   
      Sagsøgt: Det Europæiske Jernbaneagentur (ERA)
   
      Sagsøgernes påstande
   
   
               —
            
            
               Det Europæiske Jernbaneagenturs afgørelse, som blev meddelt sagsøgerne ved skrivelse fra direktøren for enheden for ressourcer og assistance af 8. maj 2015, hvorved ERA placerede sagsøgerne som den anden tilbudsgiver i rækkefølgen for en af de tre forskellige dele, og navnlig for del nr. 1 »Assistance, støtte og udvikling af informationssystemet vedrørende ressourcer og langsigtede mål« inden for rammerne af den åbne udbudsprocedure nr. 2015/S 019 029728, med titlen »ERA/2015/01/OP ESPEISD 5« — »Levering af eksterne tjenesteydelser til Det Europæiske Jernbaneagenturs informationssystem«, annulleres.
            
         
               —
            
            
               Det Europæiske Jernbaneagenturs afgørelse, som blev meddelt sagsøgerne ved skrivelse fra direktøren for enheden for ressourcer og assistance af 1. juli 2015, hvorved ERA placerede sagsøgerne som den anden tilbudsgiver i rækkefølgen for en af de tre forskellige dele, og navnlig for del nr. 2 »Assistance, støtte og udvikling af informationssystemet, der foregår andetsteds« inden for rammerne af den åbne udbudsprocedure nr. 2015/S 019 029728, med titlen »Levering af eksterne tjenesteydelser til Det Europæiske Jernbaneagenturs informationssystem«, annulleres.
            
         
               —
            
            
               Det Europæiske Jernbaneagentur tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det er sagsøgernes opfattelse, at de anfægtede afgørelser skal annulleres i medfør af artikel 263 TEUF, idet ERA har tilsidesat begrundelsespligten, og idet der er givet en utilstrækkelig begrundelse for vurderingen af sagsøgernes tekniske bud i forhold til tilstedeværelsen af unormalt lave bud.